
Wasakon ang kakugmat! 


Pabatyagon ang kaaway sang natipon nga kaakig 
sang gamhanan nga pumuluyo! 


GINAABI-ABI SANG PUMULU- 
YONG NEGROSANON ANG sining 
ulahi lang nga pagtinguha sa 
pagbukas liwat sa istoryahanay 
pangkalinong sa tunga sang 
Government of the Republic of the 
Philippines (GRP) kag National 
Democratic Front of the Philip- 
pines (NDFP), apang padayon 
nga ginabantayan sang pumu- 
luyo ang mga maitom nga padihot 
sang nagahari nga sahi. Ginkilala 
sang rebolusyonaryong kahublagan 
ang mga pahayag nga ginpirma- 
han sa Oslo, Norway sang nag- 
ligad bulan bilang magamay nga 
tikang sa mabudlay nga banas 
pakadto sa pangmalawigon kag 
makatarunganon nga kalinong. matiplang sa "kalinong" nga gina- Sang ginpatuman sang reak- 
Kinahanglan nga magpakita sang libod sang kaaway sa sahi nga  syonaryo nga estado ang Memo- 
sinseridad ang reaksyonaryo nga  nagakahulugan sang "pagkadula randum Order 32 kag National 
estado nga nagapasingki subong sang inaway" paagi sa pagbuhi Task Force (NTF)-Elcac lima ka 
sang mapintas nga inaway kag sa pusil. Ini magaserbi lamang sa tuig ang nagligad, ginlunsar sini 
brutalitad sa isla sang Negros imperyalista, dalagku nga agalon ang isa ka kontra-rebolusyonaryo 
kag bilog nga pungsod. mayduta kag dalagku nga kom- nga gyera sa Negros nga nag- 
Sulod sa malawig nga pa- prador nga ang handom amo transporma sa isla halin sa isa 
nahon, nangin kabahin na sa ka- ang "kalinong" nga maghatag sa ka laboratoryo sa pagpamatay 
buhi sang mga masang Negrosanon ila sang kahilwayan nga piguson 
ang inaway sang sahi. Indi sila. kag himuslan ang pumuluyo. "Wasakon..." sundan sa pahina 2 

"Wasakon..." halin sa pahina 1 
padulong sa sentro sang teroris- 
mo sang estado. Ginahingalitan 
sang mersenaryo nga Armed 
Forces of the Philippines (AFP), 
Philippine National Police (PNP) 
kag NTF-Elcac ang islogan sang 
"kalinong kag kauswagan" suno 
sa giya sang ila imperyalista nga 
amo agud hinabonan ang malain 
nga hinimoan. 

Kulang pa gani kon ilarag- 
way bilang maduguon ang sobra 
isa ka tuig idalum sa rehimen 
US-Marcos II. Matapos maang- 
kon ang poder gamit ang lapnagon 
nga pagdaya sa eleksyon, gin- 
kopya lang ni Marcos Jr ang 
taktika sang ginbuslan nga 
pasistang rehimen kag dugang 
nga nagsabwag sang mga maki- 
narya sang gyera batok sa mga 
masang Negrosanon kag re- 
bolusyonaryong kahublagan. Si 
Marcos Jr ang puno nga kriminal, 
kaupod ang iya mga tinawo nga 
sanday AFP Visayas Command 
chief Lt. Gen. Benedict Arevalo 
kag 3rd Infantry Division com- 
mander MGen. Marion Sison, sa 
55 ka kaso (39 sini ang natabo 
sa tuig 2023) sang pagpangsal- 
beyds sa pumuluyo sa Negros, 
ilabi na sa mga mangunguma 
kag mamumugon sa uma. 

Maathag nga nagabuga sang 
kabutigan ang AFP sa deklaras- 
yon nga malutos na ang New 
People's Army (NPA) sa Negros 
sini nga tuig. Gani, si MGen. Sison 
na mismo ang nag-anunsyo sa 
pagsaylo naman sa gina-resaykol 
nga dedlayn dason tuig. Agud 
pabakuron ang pagpaniplang, 
gindeklara sang AFP/PNP/NTF- 
Elcac nga "insurgency-free" ang 


.......c. 


mga militarisado nga mga 
barangay kag ginbubo ang mga 
band-aid nga mga proyekto 
kaangay sa Barangay Develop- 
ment Program sa mga natublag 
nga mga komunidad matapos 
ginpaidalom sa binulan nga pag- 
hamlet, pagpamahug, pilit nga 
pagpasurender, pagpamatay, kag 
iban pa nga mga matampalason 
nga mga krimen nga paglapas sa 
mga laye sa tawhanon nga kina- 
matarung kag internasyonal nga 
makitawhanon nga laye. 

Apang bisan paano ginatan- 
yag, maathag sa pumuluyo sa 
kaumhan kag kasyudaran nga wala 
sang bisan gamay nga kalinong 
samtang yara ang paghari sang 
pasismo kag terorismo sang reak- 
syonaryo nga estado. Samtang 
nagaantus sa wala-untat nga 
mga atake dira sa isa ka indi 
mabatas nga sosyo-ekonomiko 
nga krisis, gindugangan pa ang 
pagnubo sa kalidad sang ila ka- 
buhi sa mga neoliberal nga mga 
atake kaangay sang makahalit 
nga mina, reklamasyon, kag rekla- 
sipikasyon sang kadutaan para 
sa eko-turismo kag komersyal 
nga gamit. 

Sa sini nga kahimtangan sang 
pumuluyo, ang mga pareho ni 
Arevalo kag Sison lang ang indi 
makahangop ngaa kinahanglanon 
sang mga masang ginapigos kag 
ginahimuslan ang mag-uyat sang 
armas kag maglunsar sang inaway 
banwa batok sa ila manugpami- 
gos kag manughimulos. Indi bisan 
san-o maangkon ang matuod 
nga kalinong kag hustisya sosyal 
idalom sa garok nga mala-ko- 
lonyal kag mala-pyudal nga sis- 
tema sa diin mauswagon ang 
nagahari nga sahi paagi sa 


"Paghimakas Kaawa: 

paghingalit sa dugo kag balhas 
sang mga mamumugon, mangu- 
nguma kag iban pa nga gi- 
nahimuslan nga sahi kag sektor. 

Malapit na ang ika-55 nga 
pagsukat sang liwat nga pagtukod 
sang Communist Party of the 
Philippines (CPP) sa Disyembre 
26. Ang Partido ang ginalantaw 
sang masang Pilipino bilang naga- 
pamuno sa demokratiko nga re- 
bolusyon sang banwa paagi sa 
pangmalawigon nga inaway banwa. 
Bug-os ang pagsalig sang pumu- 
luyo nga buhaton sa Partido kag 
sa rebolusyonaryo nga kahublagan 
ang tanan kag sa tanan nga 

Nagapasalamat ang Ang Paghimakas sa | 


mga kontribusyon agud mangin : 
madinalag-on ang ini nga isyu. Sa i 
pagpauswag sang aton Ang Paghimakas, : 
ginapangabay sa tanan nga bumalasa i 
nga padayon nga mag-amot sang mga i 
balita, piktyur, istorya kag iban pa nga : 
sinulat. Nagapangayo man kami sang | 
inyo mga suhestyon kag komentaryo 
paano pa gid ini pauswagon. 


I angpaghimakas@protonmail.com : 


W negrosrevportal.wordpress.com 

2 harassment, ginlunsar sang mga Pulang hangaway 


GINHARAS SA ISA KA TIM sang Armando Suma- 
yang Jr Command-New People's Army (ASJC-NPA) 
ang detatsment sang 15th Infantry Battalion sa 
Sityo Pangi, Brgy. Inayawan, Cauayan, Negros 
Occidental sadtong Disyembre 11, alas 8:00 sang 
gab-i. 

Suno kay Ka Andrea Guerrero, tigpamaba 
sang ASJC-NPA, “responsable ang 15th IB sa 
pagpatay sa tatlo ka mga mangunguma sanday 
Gusting Mapos (Mayo 21 sa Sityo Bajay, Brgy. Ca- 
liling, Cauayan), Warren Cadarin kag Jovy Morefio 
(Nobyembre 7 sa Sityo Cambaga, Brgy. Yaoyao, 
Cauayan) kag ginpagwa nga mga kaswalidad sang 
NPA nga napatay sa kuno engkwentro. Sila man 


ang sa likod sa padayon nga pagkadula sa isa ka 
organisador sang mangunguma nga si Deah Lopez 
kag pagpatay sa iya upod nga isa ka traysikol 
drayber nga si Peter Agravante.” 

Samtang, duha ang pilason sa mga tropa sang 
62nd IB sang ginharas sa isa ka yunit sang Le- 
onardo Panaligan Command (LPC-NPA) ang 62nd 
IBPA Patrol Base nga nahamtang sa Brgy. 
Sandayao proper, Guihulngan City, Negros Ori- 
ental sadtong Disyembre 13, alas 8:00 sang gab-i. 

Ginpahayag ni Ka JB Regalado, tigpamaba 
sang LPC-NPA, nga ang amo nga opensiba sang 
mga Pulang hangaway amo ang sabat sa madamu 
nga kalapasan sang tawhanon nga kinamatarung 
nga ginkomiter sang 62nd IB batok sa pumuluyo 
lakip ang pagtiro-patay kay Braullo Tubalado sa 
Brgy. Amontay, Binalbagan, Negros Occidental 
sadtong Disyembre 6. 


Mga rapist, ginsilotan 

Ginsilotan sang isa ka yunit sang Roselyn Jean 
Pelle Command (RJPC-NPA) si Delberto Aurita, 62 
anyos kag isa ka lupon, sa Sityo Palala, Brgy. 
Marcelo, Calatrava, Negros Occidental sadtong 
Disyembre 14 sang kaagahon. Pila ka beses nga 

"Wasakon..." halin sa pahina 2 


larangan sang pakig-away agud 
mapasulong ang interes sang 
ginapigos kag ginahimuslan kag 
malab-ot ang handum sang pumu- 
luyo nga pangpamalawigon kag 
makatarunganon nga kalinong. 
Sa pagtikang padulong sa bag-o 
nga tuig sang pagrebolusyon, 
ang linibo nga pwersa sang mga 
organisasyon masa, ilabi na sang 
mga mamumugon kag mangu- 
nguma, kinahanglan padayon nga 
magpukaw, mag-organisa, kag 
magpahulag agud makonsolida 
kag mapalapad pa ang rebolusyo- 
naryo nga kahublagan. Magpakig- 


away sa mga kampanya kontra- 
imperyalista, kontra-pyudal kag 
kontra-pasista batok sa todo- 
larga nga atake sang reaksyona- 
ryo nga estado sa sandigan nga 
kina-matarung kag interes sang 
pumu-luyo. Ang naghiliugyon nga 
prente kinahanglan mapas- 
angkad para magpakig-away sa 
neoliberal kag pang-gyera nga 
tinutuyo sang imperyalistang US 
kag China. 

Ang NPA kinahanglan padayon 
man nga maglunsar sang mga 
taktikal nga opensiba nga mag- 
pahuyang kag magwasak sa mapi- 
guson nga pwersa sang kon- 
trarebolusyon. Hugot nga uyatan 


kag gamiton ang kusog sang 
pumuluyo kag ang inspirasyon 
nga ginbilin sang mga rebolusyo- 
naryo nga martir kag baganihan 
pareho ni Kaupod Jose Maria 
Sison kag Kaupod Rogelio Posadas 
sa pagpatuman sa armadong 
paghimakas, rebolusyon agraryo 
kag pagtukod sa baseng masa. 
Indi magpasugot ang pumu- 
luyong Negrosanon nga mangi- 
babaw ang gahum sang nagahari 
nga sahi tubtub sa katubtuban. 
Panahon na para wasakon ang 
kakugmat kag patilawon ang kaa- 
way sang natipon nga kaakig sang 
gamhanan nga pumuluyo. fF 

ginlugos ni Aurita ang pipila niya ka 
kapamilya, lakip ang mga menor de 
edad. Tigpanilag man siya sa hulag 
sang mga residente nga gindudahan 
nga mga supporter sang NPA kag sa 
rebolusyonaryo nga kahublagan. 
Nagagamit man si Aurita sang iligal 
nga droga. 

Sa amo gihapon nga barangay, 
ginsilotan man sa mga operatiba 
sang RJPC-NPA si Angelo de la Cruz, 
isa ka barangay tanod, sadtong 
Disyembre 10, alas 5:00 sang 
kaagahon, sa Sityo Kamao, sa kaso 
nga pagpanglugos sa iya mga 
kadugo, lakip man ang isa ka menor 
de edad. 

Sa Toboso, Negros Occidental, 
ginpahamtangan sang silot kamatayon 
si Eduardo Baynosa Sr, 56 anyos, 


sadtong (Oktubre 20 sa Sityo 
Quarry, Brgy. Poblacion. 
Anay katapo sang NPA ssi 


Baynosa, nga madugay na nga wala 
sa serbisyo kag nangin kriminal 
batok sa pumuluyo kag traydor sa 
rebolusyon. May kaso siya sa pag- 
panglugos kag nangin giya sa mga 
operasyong kombat sa militar, 
pagtudlo kag pilit nga pagpasu- 
render sang pumuluyo, kag aktibo 
nga nagapangita sa mga pamilya, 
lakip ang mga kabataan, sa mga 
aktibo nga Pulang hangaway. 
Narekober halin kay Baynosa 
ang iya identification card sa CAFGU 
Active Auxiliary (CAA), mission order 
kag iban nga personal nga kagamitan. 
Sa lain nga operasyon, gin- 
silotan sa isa ka tim sang RJPC-NPA 
si Welfredo Brasona, isa ka chain- 
saw operator, sadtong Disyembre 2 
sa Sityo Kabalagnan, Barangay 
Laga-an, Calatrava. Gingamit ni 
Brasona ang iya obra para sa pag- 
panilag sa hulag kag mga besingan 
sang NPA kag pagpanudlo sa mga 
mangunguma nga ginpasibangdan 
nga supporter sang NPA. Na- 
rekober halin kay Brasona ang isa 
ka .45 nga armas-luthang, magasin 


kag mga bala. fP 

Mangunguma, ginpatay sang 
62nd IB sa Binalbagan 


SA BULAN SANG DISYEMBRE, DUHA ka magkasunod nga 
peke nga engkwentro ang ginhimo sang Armed Forces of 
the Philippines (AFP) agud hinabonan ang ila krimen batok 
sa pumuluyo. 

Gintiro-patay sa mga tropa sang 62nd IB si Braullo 
“Bane” Tubalado, may asawa kag kabataan, sadtong 
Disyembre 6 alas 5:00 sang kaagahon sa Sityo Karanawan, 
Brgy. Amontay, Binalbagan, Negros Occidental. Ginpagwa 
nga kaswalti si Tubalado sa engkwentro sa tunga sang 
nasambit nga militar kag sa Leonardo Panaligan Com- 
mand-New People’s Army (LPC-NPA). Ginpanginwala man 
sa iya asawa kag himata ang amo nga akusasyon. Halin pa 
sang 2014 ang pagpasibangud sang militar sa iya nga sup- 
porter sang NPA. 

Samtang, Disyembre 7 sang kaagahon, iligal nga gin- 
aresto si Pokoy Rebradilla, isa ka mangunguma, sang mga 
pwersa sang 94th IB sa Sityo Karanawan-Buli, Brgy. 
Buenavista, Himamaylan City, Negros Occidental. Gindala 
si Rebradilla upod ang iya bata sa Tambo Headqurters 
sang 94th IB sa Ayungon, Negros Oriental. 

Si Rebradilla myembro sang Kauswagan sang Mangunguma 
sang Brgy. Buenavista (KMB) kag pakaisa ni Joel Casusa 
nga gindakop man upod sa isa pa sadtong Nobyembre 8. 
Ginpasibangdan sila nga katapo sang NPA. 

Sa sini nga tion, duha ka beses nga nagpinalupok ang mga 
tropa sang 94th IB. Pasado alas-12 sang gab-i ang unang 
pagpalupok samtang ginsaka ang balay, gin-interogar kag 
gintortyur si Rebradilla. Alas-3:00 sang kaagahon ang ikaduha 
nga pagpalupok sa mga soldado. Ginpagwa sa nasambit 
nga militar nga may natabo nga engkwentro sa tunga sang 
94th IB kag Mount Cansermon Command (MCC-NPA). 

Matapos ang pagpatay kay 
Braullo Tubalado, pilit nga gin- 
pabakwit sa mga pwersa sang 
62nd IB ang mga residente sa 
Sityo Karanawan sadtong Dis- 
yembre 9. Nagtuga ini sang 
pagkabalaka sang mga apektado 
para sa ila palangabuhian. 

Subongman, sa banwa sang 
La Castellana, ginkastigo sa mga 
tropa sang 62nd IB ang tatlo ka 
mag-utod nga Gallego sa Sityo 
Paho, Brgy. Cabagnaan, sadtong 
Disyembre 5, pasado alas 8:00 
sang gab-i. Nagapanulo-paniro 
sang pispis ang mag-utod sang 
nag-operasyon ang mga soldado 
sa nasambit nga lugar. Sam- 
tang, nagtiner malapit sa mga 
puluy-an sang mga mangunguma 
ang mga tropa sang 62nd IB kag 
pilit nga ginsaka ang mga puluy- 
an sang mga residente sa Sityo 
Naube, Brgy. Puso  sadtong 
Disyembre 14 kag sa Sityo Ling- 
gahub, Brgy. Sag-ang sadtong 
Disyembre 18 tubtob 20 sa amo 
nga banwa. 


Ginkampohan man sang na- 
sambit nga militar ang simbahan 
sa Sityo Sunflower, Brgy. Santol, 
Binalbagan sadtong Disyembre 15. 

Ginsaka sa isa ka platun nga 
pwersa sang 62nd IB ang mga 
panimalay sang mga mangunguma 
kag pilit nga ginkuhaan sila sang 
mga litrato sadtong Disyembre 11 
sa Sityo Patag, Brgy. Riverside, 
Isabela, Negros Occidental. Nag- 
tuga ini sang kahadlok sa mga 
residente ilabi na sa mga kabataan. 
Amo man ang ginhimo sa nasam- 
bit nga militar sa bilog nga mga 
barangay sang Santol kag Amontay 
halin Disyembre 9 tubtob 20. 

Sa Southwest Negros, duha 
ka semana na nga nagatiner ang 
mga tropa sang 15th IB sa mga 
sityo sang Abu kag Indangawan, 
Brgy. Manlucahoc, Sipalay City, 
Negros Occidental kag nakala- 
gaw sa mga tambi nga mga sityo 
sang Singarungan, Cabilukan kag 
Pinus-an sumugod Nobyembre 26 
tubtob Disyembre 16. 

Sa North Negros, nakaagum 
sang kahalitan ang mga mangu- 
nguma sa naga-operasyon nga 

mga tropa sang 79th IB sa mga 
bulan sang Hulyo kag Agosto. 

Ginransak sang nasambit nga 
militar ang mga balay sa tatlo ka 
mangunguma nga sanday Jimmy 
Fuentes, Moises Sabordio kag 
Bosyong Sorenio sa mga sityo 
sang Minaungka kag Alangahag, 
Brgy. Tamlang, Escalante City, 
Negros Occidental sadtong Hulyo 
18. Gintineran man ang ugsaran 
kag perimetro sa mga balay nila 
Sabordio kag Sorenio sulod sa 
duha ka semana. 

Samtang, duha ka mangu- 
nguma ang ginharas kag gin- 
kastigo sa mga tropa sang 79th 
IB sadtong Agosto 12 sa Sityo 
Calanugan, Brgy. Minapasuk, 
Calatrava, Negros Occidental 
tatlo ka adlaw matapos ang ambus 
sa mga Pulang hangaway sang 
Roselyn Jean Pelle Command 
(RJPC-NPA). 

Sadtong Agosto 25, ginran- 
sak sa mga tropa sang 79th IB 
ang mga balay sa lima ka mangu- 
nguma sa Sityo Huybesan, Brgy. 
Winaswasan, Calatrava kag na- 
budlayan na pagbangon sang 
ginpahapa sang nasambit nga 
militar si Elena Mag-usara, 70 
anyos. Pilit man nga ginpagiya 
sa mga soldado si Judy Lab- 
rador, 23 anyos, sa lima ka mga 
balay nga ila ginransak. 

Sa Negros Oriental, pilit nga 
ginsaka kag ginteniran ang pu- 
luy-an ni Tonie Elod sa masobra 
30 ka tropa sang 62nd IB sa 
Sityo Mabato, Brgy. Talaon, La 
Libertad. Ginteniran man sa 
halos 100 ka pwersa sa nasam- 
bit nga militar ang mga tabuan 
sa Sityo Tiwi, Brgy. Aya sadtong 
Disyembre 4. 

Sugod Disyembre 16 sang 
gab-i tubtob Disyembre 20, 
gintineran man sang 37 ka tropa 
sang 62nd IB ang mga kabalayan 
sang mga mangunguma sa mga 
sityo sang Kambairan, Amumu- 
yong kag Banderahan, tanan sakop 
sang Brgy. Trinidad, Guihulngan 
City. fP 

Pagbalik sa istoryahanay pangkalinong, gina-abi-abi 


sang mga Negrosanon 


GIN-ABI-ABI SANG MGA MASANG 
NEGROSANON ang paninguha 
para sa liwat nga pagbalik sa is- 
toryahanay pangkalinong, apang 
masobra pa sa isa ka deklarasyon 
ang ila ginademanda. 

Ini ang pahayag ni Ka Bayani 
Obrero, tigpamaba sang NDF- 
Negros, nga nagpabutyag man 
sang ila pagsuporta sa istorya- 
hanay pangkalinong, upod ang 
ila kaalyado nga mga rebolusyo- 
naryong organisasyon sa isla. 

Sadtong Nobyembre 28, gin- 
anunsyar sang GRP kag NDFP sa 
tagsa nila nga press conference 
ang ila pagpirma sa isa ka joint 
statement lima ka adlaw antes 
ang pag-anunsyo didto sa Oslo, 
Norway. Nagpirma man ang 
tiglawas sang Royal Norwegian 
Government (RNG) nga manug- 
pasilidar sa istoryahanay sa tunga 
sang duha ka habig sang gyera 
sibil sa pungsod. 

Samtang malawig kag mabud- 
lay ang alagyan sang negosasyon 
pangkalinong, ang pareho nga 
paninguha makahatag kasanag 
sa mga hambalanon nga tuman 
nakaapekto sa mga Negrosanon 
kag sa bug-os nga pumuluyong 
Pilipino, suno kay Obrero. 

Sugod sang gin-imposar sang 
rehimen Duterte ang Memoran- 
dum Order 32 (M032), kaupod 
ang Proclamation 360 kag 374, 
kag ang Executive Order 70 
(E070), gintib-ong sini ang kul- 
tura sang impunidad nga nag- 
paisog sa AFP/PNP/NTF-Elcac sa 
paghimo sang mas madamu pa 
nga mga krimen. Nangin isa ka 
ugsaran sang pagpamatay ang 
isla sang Negros, sa diin mayorya 
sang mga biktima amo ang mga 
mangunguma kag mamumugon 
sa uma kag mga hors de combat 
nga rebolusyonaryo. 

Dugang ni Obrero, padayon 
nga ginasinggitan sang mga 


Negrosanon ang hustisya para 
sa Sagay masaker, Oplan Sauron 
1 kag 2, kag iban nga kaangay 
sa Sauron nga mga operasyon, 
subongman para sa masobra 
38,000 ka biktima sang paglapas 
sa tawhanon nga kinamatarung 
sa isla idalum sa rehimen Marcos 
Jr. 

Ginpaathag ni Obrero nga 
kapin pa sa deklarasyon, kina- 
hanglan makita sang masa ang 
sinseridad sang rehimen Marcos 
sa paglab-ot sa matuod nga 
kalinong kaangay sang pagpa- 
untat sang militarisasyon sa 
kaumhan nga naghatag proteksyon 
sa mga neoliberal nga proyekto 
sang dumuluong nga kapitalista 
kag dalagku nga komprador kag 
agalon mayduta. 

Ginapanawagan man sang 
NDF-Negros ang pagpaggwa sang 
mga NDFP peace consultants kag 
mga bilanggong pulitikal. Tatlo 
sa nasambit nga peace consultants 
ang halin sa Negros, sila Ka Frank 
Fernandez, Ka Cleofe Lagtapon, 
kag Ka Ramon Patriarca. 

Ang pagbasura sa Anti-Ter- 
rorism Law, EO70 kag MO32, kag 
ang pagdula sa designasyon sang 
CPP-NPA-NDFP bilang "terorista" 


indi lang panawagan sang NDF- 
Negros kundili sa madamu nga 
mga maki-kalinong nga mga grupo 
kag indibidwal. 


Bogus nga amnestiya 

Samtang, gintawag sang 
Apolinario Gatmaitan Command- 
NPA Negros Island nga "bogus 
kag minango" ang programa nga 
amnestiya sang subong nga re- 
himen Marcos kaangay sang "local 
peace efforts" nga ginatikal sang 
AFP-Visayas Command. 

Suno kay Ka Maoche Legis- 
lador, tigpamaba sang AGC-NPA, 
ang nagapadayon nga kontra- 
rebolusyon sang AFP sa kaum- 
han kag kasyudaran pamatuod 
sa pasulit-sulit nga kapaslawan 
sa paglutos sa demokratiko nga 
rebolusyon sang banwa nga pa- 
nguna nga ginalunsar sang NPA. 

Dugang niya, ang naga-isa- 
hanon nga paningkamot sang AFP 
amo ang paglapas sa tawhanon 
nga kinamatarung kag internas- 
yonal nga makitawhanon nga laye. 
Ang sige-sige nga pagwakal ka- 
angot sa ila bersyon sang "kali- 
nong" mas nagapabuyagyag nga 
sila mga kriminal kag kaaway sang 
ginapigos kag ginahimuslan. P 

Mga bilanggong pulitikal 
suportado ang istoryahanay 
pangkalinong 


NAGLUNSAR SANG PUASA-PROTESTA ANG indi magnubo sa 
100 ka bilanggong pulitikal sa isla sang Negros sadtong Dis- 
yembre 10 agud ipadayag ang ila pagsuporta sa gin-anunsyar nga 
liwat nga pagpadayon sa istoryahanay pangkalinong sa tunga 
sang GRP kag NDFP. 

Suno sa pahayag sang Kapatid-Negros, organisasyon sang 
mga pamilya kag abyan sang mga bilanggong pulitikal, ang mga 
bilanggong pulitikal nangabay nga ma-proseso gilayon ang 
mga butang nga makapamaayo sa istoryahanay pangkalinong 
kaangay sang pagseguro nga ang tanan nga imbolbado sa 
istoryahanay mahatagan sang garantiya sa ila seguridad kag 
imunidad, ang gilayon nga pagpaggwa sang indi magnubo 17 
nga nakadeteni nga mga konsultant sang NDFP, ang wala 
sang kondisyon nga pagpagwa sa halos 800 ka bilanggong 
pulitikal sa bilog pungsod, kag ang pagdula sang designasyon 
sang NDF kag mga tinawo sini bilang mga "terorista." 

Ginpanawagan man nila sa gobyernong Marcos ang pag- 
pagwa sa makitawhanon nga basehan sang mga nagamasakit 
nga mga tigulang nga bilanggong pulitikal kaangay nila Ka 
Frank Fernandez, 75 anyos kag anay tigpamaba sang NDF- 
Negros, kag Gerardo de la Peña, 84 anyos, nga pareho ginabilang- 
go subong sa National Bilibid Prison sa Metro Manila. 

Ginpanawagan man sang Kapatid-Negros ang pila ka 
reporma sa bilangguan suno sa 2015 United Nations Standard 
Minimum Rules on the Treatment of Prisoners, ukon Nelson 
Mandela Rules, pareho sa pag-untat sa pisikal kag sikolohi- 
kal nga tortyur sa mga gindakop sang Army kag kapulisan 
nga mga akusado, ilabi na antes ginadala sa Bureau of Jail 
Management and Penology (BJMP), kag pagpakita sang 
gindakop kag gindula nga mga akusado nga sanday Lyngrace 
Marturillas, Renel de los Santos, Denald Mialen kag Deah 
Lopez, nga "missing" asta subong matapos gin-aresto sang 
mga elemento sang 94th IB kag 15th IB sadtong Abril 20 sa 
Hinigaran kag Setyembre 21 sa Sipalay City. 

Dugang pa nga gindemanda ang pagpataas sa adlaw- 
adlaw nga badyet sang pagkaon sang mga bilanggo, pag- 
pataas sa adlaw-adlaw nga badyet sang ila bulong kag ang 
pagsolbar sa lapnagon nga problema sang sobra nga pag- 
ginutok sa mga bilangguan. 

Katapusan nila nga ginpanawagan ang maalamon nga 
pagbista sang mga kaso para malikawan ang indi naga- 
kadapat nga paglawig sa bilangguan, kag ang lubos nga im- 
plementasyon sang BJMP sang Republic Act 7438 (laye nga 
nagasaysay sa mga kinamatarung sang mga nadeteni), lakip 
na ang mga sandigan nga kinamatarung sang mga bilanggo 
nga regular nga magkonsulta kag mabisita sang ila abogado 
kag pamilya, kasubongman sang ila pari kag doktor, sang ila 


kaugalingon nga pagpili. HF 


.e....e..e..e..e..e..e..e..e..e..e..e........... 


2 ka busong, 
iligal nga 
gindakop sang 
11th IB 


ILIGAL NGA GIN-ARESTO SANG 
MGA katapo sang 11th IB kag 705th 
Regional Mobile Force Battalion 
(RMFB)-7 ang duha ka busong nga 
hors de combat nga sanday Janet 
Dela Fuente (Ka Aubrey), 28 anyos, 
siyam ka bulan nga busong, kag 
Jerlyn Cadileña (Ka Sarah), 23 
anyos, lima ka bulan nga busong, 
sadtong Disyembre 18 sang aga sa 
Sityo Katubahan, Brgy. Tayak, 
Siaton, Negros Oriental. Ginpagwa 
sang nasambit nga militar nga nag- 
"surender" ang duha. 

On medical leave sila Ka Aubrey 
kag Ka Sarah bangud naga-busong 
sang gindakop sang nasambit nga 
militar. Nag-bleeding si Ka Sarah 
tuga sang iya pagbusong amo nga 
ginpapahuway siya upod kay Dela 
Fuente. 

Siling ni Ka Estrelle Banag- 
banag, tigpamaba sang Rachelle 
Mae Palang Command-NPA South- 
east Negros (RMPC-NPA) nga gin- 
torse sang 11th IB ang kamatuoran 
nga iligal nga gindakop kag gindeti- 
ne ang duha. Dugang pa ni Banag- 
banag nga, “dapat respetuon ang 
kinamatarung sang duha ka busong 
kag indi ipresentar bilang tropeyo 
sang peke nga kadalag-an sang 
korap nga Enhanced Comprehens- 
ive Local Integration Program (E- 
CLIP) kag sa National Task Force 
(NTF)-Elcac. Kinahanglan sila pag- 
waon kag indi pwede madetine 
tungod sa ila kahimtangan.” 

Suno sa Protocol 1 sang 
Geneve Conventions, ang mga kaso 
sang mga busong, “... nga gin- 
aresto, gindetiner ukon ginbilanggo 
sa rason nga may kaangot sa ar- 
mado nga konplikto, kinahanglan 
hatagan sang konsiderasyon upod 
na ang mataas nga prayoridad 
(Artikulo 76, parapo 2).” fP 


.e...e........eo..eo..e..o...............c. 

Anibersayo sang pagkamartir ni Ka Joma, 


ginkomemorar 


NAGHALAD SANG ISA KA POETRY 
reading bilang pagkomemorar sa 
una nga anibersaryo sa pagka- 
martir ni Ka Jose Maria Sison 
sadtong Disyembre 16 ang bilog 
rebolusyonaryo nga pwersa sa 
isla sang Negros. Ginbasa ang 
ginlubad nga tula nga “Pag-abi- 
abi sa indi ma-abi-abi” ni Ka 
Joma kag ginpagwa ang bidyo sa 


social media. 

Samtang, ginhiwat man ang 
liwat nga pagpanumpa sang mga 
rebolusyonaryo nga pwersa kag 
mga Pulang hangaway sa Central 
kag Southwest Negros sa amo 
nga adlaw. Ginpatigayon man 
ang kolektibo nga pagtuon sa 
“Indi Malutos ang Demokratiko 
nga Rebolusyon sang Banwa,” 


ang katapusan nga pahayag ni 
Ka Joma. 

Si Ka Joma ang nangin tsir- 
man sang liwat gintukod ang 
Communist Party of the Philip- 
pines (CPP) sadtong Disyembre 
26, 1968. Namartir si Ka Joma 
sadtong Disyembre 16, 2022 
bangud sa sakit. AF 


Ispading 2023, pasidungog para kay 


Ka Fricson Acosta 


ANG IKATATLO NGA EDISYON SANG Ispading, 
pangkulturang pamantalaan sang rebolusyonaryong 
kahublagan sa isla sang Negros, ang ginpaggwa 
sadtong Nobyembre 21 kag pinasahi nga gina- 
pasidunggan si Kaupod Ericson Acosta ukon mas 
kilala sang mga masang Negrosanon nga "Ka Fredo." 

Si Ka Fredo isa ka bantog nga rebolusyonaryong 
artista kag mamamalaybay sang pungsod nga 
naghalad sang iya kabuhi sa isla sang Negros 
nagligad Nobyembre 30, 2022. Siya man ang isa 
sa tigduso agud mabun-ag ang Ispading sadtong 
tuig 2020. 

Pila ka mga binalaybay kag mga ambahanon 
ni Ka Fredo ang ginpili agud ibalhag sa ini nga 
edisyon sang Ispading upod na ang iban nga mga 
kontribusyon sang mga talentado nga mga re- 
bolusyonaryong artista pangkultura sa isla. 

Nagdugang man sang bag-o nga seksyon para 
sa kontribusyon sang mga bilanggong pulitikal. 

Samtang, para sa una nga anibersaryo sang 
pagkamartir ni Ka Ericson Acosta, ginpanawagan 
sang NDF-Negros ang pagpasanyog sang Com- 
prehensive Agreement on Social and Economic 
Reforms (CASER) draft sang NDFP kag paglunsar 
sang mga diskusyon ilabi na sa sahing mamu- 
mugon kag mangunguma kaangot sa repormang 
agraryo kag pungsodnon nga industriyalisasyon 
bilang mga yabe nga punto sa pagsolbar sa ugat- 
kabangdanan sang armado nga konplikto. 

Ang CASER ang ginakabig nga tagipusuon kag 
kalag sang istoryahanay pangkalinong sa tunga 
sang NDFP kag GRP. Luyag sang CASER nga 
tapuson ang garok nga mala-kolonyal kag mala- 


PANGKULTURANG 
sang REBOLUSYONARYONG KAHUBLAGAN sa IS] 

pyudal nga sistema nga ginadominahan sang mga 
dalagku nga komprador kag agalon mayduta kag 
ang paghari sang imperyalistang US sa ekonomiya 
sang Pilipinas, subongman bungkagon ang lapna- 
gon nga monopolyo sang duta sa kaumhan paagi 
sa libre nga pagpanagtag sang duta sa mga 
nagatalauma. fP 

Ey IskULHAWS 


Ka Joma: 
Dungganon nga 
Komunistang 
Pilipino 


ISA NA KA TUIG ANG nakaligad 
sang nagtaliwan si Kaupod Jose 
Maria Sison, mas kilala bilang 
Ka Joma, sadtong Disyembre 16, 
2022 apang napagkit na sa 
kadadalman sang tanan nga re- 
bolusyonaryo nga pwersa ang 
iya dalayawon nga proletaryong 
rebolusyonaryong espiritu, ihibalo 
kag hinimuan. 

Si Ka Joma makabig nga isa 
sa mga pinakamatalom sang subong 
nga panahon sa paghangop sang 
gamhanan nga rebolusyonaryo nga 
teorya nga Marxismo-Leninismo- 
Maoismo (MLM). Napamatud-an 
ang iya katalom dira sa iya pagka- 
masinampaton sa pag-aplikar sini 
sa kongkreto nga kahimtangan 
sa katilingban kag Rebolusyon 
Pilipino subong man sa kalibutanon 
nga kahimtangan kag rebolusyong 
proletaryo. Indi lamang ini mga 
sinulatan sang mga teorya nga 
naga-utaw-utaw sa tubig apang 
hugot nga ginahakus sa tanan 
rebolusyonaryong pwersa kag 
masa bangud nagasanto ini sa ila 
mga rebolusyonaryo nga handom 
sang pagbag-o sa katilingban, sa 
ila kabuhi kag palangabuhian. 

Napanday si Ka Joma sa 
tunga sang masingki nga bang- 
gianay sa sahi. Naghalin siya sa 
bantugon nga pamilya sang mga 


sahing agalon mayduta sa Ilo- 
cos pakadto sa impluwensya sang 
peti-burgesya sa syudad sang 
nag-eskwela kag mnag-obra sa 
Uniber-sidad sa Pilipinas sa 
Diliman. Iya napangibabawan ang 
garuk nga kinaiya kag im- 
pluwensya sang iya sahi nga 
ginhalinan kag nag-tuhaw bilang 
“prime mover” sa pagsindi liwat 
sa kahublagan masa sa dekada 
“60 matapos nga ginwasak sang 
mga rebisyunistang Lava ang 
daan nga Partido kag Hukbong 
Mapagpalaya. 

Indi gid malipatan ang SND 
ukon Struggle for National Democ- 
racy nga ginsulat ni Ka Joma nga 
nagserbi nga ubay kag oryentasyon 
sa nagkalain-lain nga mga or- 
ganisasyon kag grupo nga naga- 
himakas batok sa rehimen US- 
Marcos Sr sandig sa linya sang 
pungsodnon demokratiko nga re- 
bolusyon. Bangud sini, natuga ang 
mga kundisyon kag basehan agud 
liwat nga matukod ang Partido 
Komunista sa Pilipinas (PKP) 
sadtong Disyembre 26, 1968 
diin si Ka Joma nagserbi nga 
founding chairman kag ang 
Bagong Hukbong Bayan (BHB) 
sadtong Marso 29, 1969. 

Malahalon tubtob subong ang 

mga madamu nga sinulatan ni 
Ka Joma (sa iya nom de plume 
nga Amado Guerrero): 


e Tadlungon ang mga 
Kasaypanan kag Liwat 
Itukod ang Partido 
(dokumento nga sumada sang 
daan nga PKP) 


e Katilingban kag Rebolusyon 
Pilipino (dokumento nga SICA 
sang Rebolusyon Pilipino) 


e Rebolusyonaryong Ubay sa 
Reporma sa Duta kag Ubay 
sa Pagtukod sa Demokratikong 
Gobyerno sang Pumuluyo 
(dokumento sa pagtukod sang 
organo sa gahum pangpulitika) 


e Aton Gilayon nga 
Katungdanan (dokumento nga 
sumada sa kahublagan masa kag 
pagtukod sang mga organisasyon 
masa sa kaumhan kag 
kasyudaran) 


e Ispesipiko nga Kinaiya sang 
aton Inaway Banwa 
(aplikasyon sang estratehiya kag 
taktika sang pangmalawigon nga 
inaway banwa sa kongkretong 
kahimtangan sa Pilipinas) 


.e.e....e..o..o..e....e..o...............ce 


Sa dekada '80, nangin ubay ang 
mga malahalon nga sinulatan 
paagi ni Ka Joma sa idalom sa iya 
nom de plume nga Armando 
Liwanag sa panahon nga 
nagtuhaw ang pagkwestyon sa 
mala-kolonyal, mala-pyudal nga 
analisis sa katilingban Pilipino kag 
pagdistrungka sa inaway banwa 
paagi sa wala nga linya sang 
strategic counteroffensive (SCO) 
nga ginsangkapan sa 
insureksyunismong syudad kag 
adbenturismong militar: 


e Liwat Palig-onon ang Aton 
Sandigan nga mga Prinsipyo 
kag Tadlungon ang mga 
Kasaypanan 


e Manindugan para sa 
Sosyalismo batok sa Modernong 
Rebisyonismo (talom nga nag- 
analisar sa nagkalatabo sa USSR kag 
China kag nangin giya man sa mga 
proletaryong rebolusyonaryong 
paghimakas sa iban pungsod sa bug-os 
nga kalibutan tubtob subong) 


e Mga update sang KRP paagi 
sa Pulitika kag Ekonomiya sang 
Pilipinas (nga yara dira ang Tuhoy 
sa Moda sa Produksyon, Krisis kag 
Rebolusyon Pilipino kag ang Wala 
sang Kalitatibo nga Pagbag-o sa 
Kahimtangan) 


.......c. 

Kabahin sa proseso sa pag- 
handa kag liwat nga pagtukod 
sa Partido, maisogon si Ka Joma 
sa pagpakigbanggi sa mga rebis- 
yunistang Lava kag paglutos sa 
Taruc-Sumulong nga mga ban- 
dido nga nagwasak sa karaan 
nga Partido kag Hukbo. Nag- 
pursige siya sa Una nga Dung- 
ganon Kahublagan Panadlong 
agud matukod ang PKP sa iwag 
sang hustong linya sang MLM 
kag sa pangkabilogan nga linya 
pangpulitika sa demokratikong 
rebolusyon sang banwa paagi sa 
pangmalawigon nga inaway banwa. 
Santo man ini sa mga paninguha 
nila kaupod Mao sa pagpakig- 
banggi sa mga modernong rebis- 
yunista nga naghari sa USSR 
(ukon Union of Soviet Socialist 
Republics) kag amat-amat nangi- 
babaw sa sosyalistang China sini 
nga panahon. 

Padayon nga nangin mabakud 
nga haligi sa rebolusyonaryong 
kahublagan si Ka Joma sang gin- 
lunsar sa PKP ang Ikaduha nga 
Dungganon Kahublagan Panad- 
long sadtong 1992 sang ang 
modernong rebisyunismo liwat 
nangibabaw sa PKP sa dekada 
1980. Ini man ang panahon nga 
yara na sa estratehikong pagka- 

pierde ang sosyalismo sa bug-os 
nga kalibutan bangud sa moder- 
nong rebisyunistang pagpangi- 
babaw sa sadto mga gamhanan 
nga sosyalistang pungsod pareho 
sang USSR kag China nga nag- 
impluwensya man sa PKP. 

Hasta sa katapusan sang iya 
ginhawa, yara si Ka Joma sa tunga 
sang paglunsar sang Ikatatlo 
nga Dungganon nga Kahublagan 
Panadlong sang bilog nga rebo- 
lusyonaryong pwersa humalin sa 
Ikaduha nga Kongreso sang PKP 
sadtong 2016 batok sa nagluntad 
nga penomenon sang konserba- 
tismo sa bug-os nga reboluyo- 
naryong kahublagan. Bisan wala 
ang pisikal nga presensya ni Ka 
Joma, apang buhi sa gihapon 
ang iya komunista nga panum- 
duman paagi sa madamo kag 
esensyal niya nga mga sinulatan 
nga gibilog na sa 11 ka serye 
sang libro nga gitig-ulohan nga 
Sison Reader Series. Ginpagwa 
ini sadtong 2021 sa paninguha 
sa iya kaupod nga kapihak nga si 
Ka Juliet De Lima. 

Isa ka daku nga kawad-on 
apang sa pihak nga bahin isa ka 
daku nga dungog para sa rebo- 
lusyon kag pumuluyong Pilipino 
nga nabun-ag sa iya sabakan ang 
isa ka pinakamaayo nga anak sang 
katilingban nga si Ka Joma. fP 

10 ka hangaway, naka-gradwar sa BKP sa Central Negros 


Sa tunga sang nagasingki nga operasyon militar sa 
sakop sang larangan gerilya sa Central Negros, 
madinalag-on nga natigayon ang konsentrado nga 
pagtuon sang sandigan nga kurso sang Partido 
(BKP) sa sulod sang lima ka adlaw sa ikaduha nga 
semana sang Disyembre. 

Napulo sang mga Pulang hangaway ang naka- 
gradwar sa nasambit nga pagtuon. Suno ni Ka Gab, 
isa sa mga tumalambong, "ang talakayan sa Im- 
peryalismo ang naghatag sang kasanagan sa iya 
nga nalugar ang kaugalingon kon ngaa wala sang 
demokrasya kag kahilwayan ang pumuluyo nga na- 


hamtang sa 'third world countries' kaangay sang 
pungsod Pilipinas." 

Dugang pa gid niya, nakita niya paagi sa 
talakayan sang Ekonomiya-Pulitika nga isa siya sa 
mga pamatan-on nga ginahimuslan sang mga 
agalon mayduta sa manubo nga sweldo kag kulang 
sang benepisyo. "Kinahanglan nga pirme kag 
padayon kita nga magtuon, indi magkataka sa 
dugang pa nga pagpalig-on sa ideolohiya sa pag- 
atubang sa mas masalimuot pa nga pagsulong sang 
armadong paghimakas batok sa inutil, pahirap kag 
korap nga rehimeng US-Marcos Jr." AP 


No to Jeepney Phaseout! 

Nagprotesta ang mga drayber kag magagmay 
nga opereytor sa Bacolod City, Disyembre 15, sa 
pagpanguna sang Pagkakaisa ng mga Samahan ng 
Tsuper at Opereytor Nationwide (PISTON) agud 
suportahan ang pungsodnon nga istrayk batok 
jeepney phaseout. 

Ang United Drivers and Operators Council 
(UNDOC)-Piston Negros kag Bacolod Alliance for 
Commuters, Operators and Drivers (BACOD)- 
Manibela nagdemanda sa pagpa-untat sa jeepney 
phaseout bangud nagadala ini sa katapusan sang 
ila palangabuhian. Ginpamakamalaut man nila ang 
"franchise consolidation" nga sa esensya isa ka 
paghugakom sang mga pribado nga korporasyon 
sa sektor sang transportasyon. 

Sadtong Oktubre 23, ginselebrar sang UNDOC- 
Piston Negros ang ila ika-34 nga anibersaryo 
paagi man sa pagprotesta sa pila ka mga terminal 
sa siyudad sang Bacolod kag Talisay agud 
pamatukan ang jeepney phaseout kag pagsaka 
sang presyo sang gatong. 


Untaton ang neoliberal nga mga pagpang-atake 
sa Negros! 

Ginpangunahan sang Kilusang Magbubukid ng 
Pilipinas (KMP)-Negros kag National Federation of 
Sugar Workers (NFSW)-Negros ang isa ka martsa- 
protesta halin Provincial Capitol Lagoon padulong 
sa Fountain of Justice (FOJ) sa Bacolod City 
sadtong Oktubre 25, adlaw sang mga pesante. 
Bitbit sang mga grupo ang pagpamatok sa mga 


neoliberal nga pagpang-atake sa Negros kag mga 
paglapas sa tawhanon nga kinamatarung, ilabi na sa 
isyu sang reklasipikasyon sang kadutaan, subong- 
man ang pagpanukot kay Gobernador Eugenio Lacson 
sang iya papel bilang amay sang probinsya. Antes 
ang martsa-protesta, naghiwat sang isa ka forum 
nga nagtalakay sa mga neoliberal nga mga atake 
sa isla. 


Pamatukan ang neoliberal nga agresyon sa 
aton kadagatan! 

Nagpanawagan sang pagpamatok sa tanan 
nga porma sang neoliberal nga agresyon sa 
kadagatan ang nagkalain-lain nga mga sektor sa 
pagpanguna sang Pambansang Lakas ng Kilusang 
Mamamalakaya ng Pilipinas (PAMALAKAYA)- 
Negros paagi sa pagmartsa halin sa simbahan 
sang Iglesia Filipina Independiente (IFI) sa 
Bacolod City pakadto sa FOJ sadtong Nobyembre 
30, kaadlawan ni Andres Bonifacio. Sang aga, 
naghiwat man sang asembliya ang PAMALAKAYA- 
Negros sa IFI church. 


Free Palestine! 

Nagtipon ang nagkalain-lain nga mga sektor, 
sa pagpanguna sang Negros tsapter sang College 
Editors Guild of the Philippines (CEGP), Kabataan 
Partylist, kag Rise for Education Alliance sa 
Fountain of Justice (FOJ) sa Bacolod City sa 
mismo nga adlaw ni Gat Andres Bonifacio, 

3 soldado, patay sa engkwentro sa Samar 


PATAY ANG TATLO KA TROPA 
sang 20th IB sa engkwentro sa 
tunga sang nasambit nga militar 
kag NPA-Northern Samar (Rodante 
Urtal Command) sa Brgy. San 
Miguel, Las Navas, Northern Samar 
sadtong Nobyembre 23. Nag- 
operasyon ang mga soldado sa ta- 
bon sang pagresponde sa epekto 
sang bagyo kag pagbaha sa amo 
nga lugar. 

Suno kay Ka Amado Pesante, 
tigpamaba sang NPA-Northern 
Samar, “baliskad sa mga pahayag 

Nobyembre 30, para ipakita ang 
pagpakig-isa sa pumuluyo sang 
Palestine sa tunga sang 
sitwasyon sa Gaza. Nagsindi ang 
mga tumalambong sang kandila 
kag ginkondenar ang kahalitan 
nga gindala sang 
imperyalismong US sa Pilipinas 
kag Palestine. 


PPs day 

Sadtong Disyembre 4, 44 ka 
mga political prisoner sa Negros 
Occidental District Jail (NODJ) 
sa Bago City upod ang ila mga 
pamilya, abyan kag pila ka mga 
bisita ang nagtambong sa isa ka 
misa nga ginsaulog ni Bishop 
Gerardo Alminaza para sa pag- 
dumdum sang Political Prisoners 
Day. Sa isa ka programa, naghatag 
sang mensahe sang pagpakig-isa 
ang mga pamilya kag bisita. May 
pahampang man kag cultural pre- 
sentation nga ginhanda sang mga 
political prisoner kag mga bisita. 


Bungkagon ang NTF-Elcac! 
Nag-ululupod ang mga mangu- 


nga nagmasako ang mga tropa 
sang 803rd IBde sa pagsabat sa 
malaparan nga pagbaha, mas 
madamu nga tropa sang kaaway 
ang nakadeploy sa dalagku nga 
mga focused military operation 
sa mga dulonan sang nabukid nga 
bahin sang Catubig kag Las Navas 
kag sa mga banwa sang Pacific, 
tanan sa Northern Samar.” 
Samtang, sa amo gihapon nga 
petsa, naghiwat sang silent 21- 
gun salute ang NPA kag ang bilog 
nga rebolusyonaryong pwersa sang 


Eastern Visayas bilang paghatag 
pasidungog sa anum nga Pulang 
hangaway nga namartir sa pag- 
pangbomba sang 8th ID sa Brgy. 
Imelda, Las Navas, Northern 
Samar. 

Madumduman nga brutal nga 
napatay sanday Ka Helenita Par- 
dalis (Ka Elay), Ka Gil Giray (Ka 
Biboy), Ka “Mamoy” Sablan, Ka 
Mela, Ka Mike kag Ka Joshua sa 
50 ka beses nga pagpangbomba 
sang militar sadtong Nobyembre 
23, 2022 sa amo nga lugar. AP 


nguma kag imol nga taga-syudad 
sang Negros para sa pagpasa 
sang petisyon nga nagapanawagan 
sa pagbungkag sang NTF-Elcac 
sa Commission on Human Rights 
(CHR)-Bacolod sadtong 
Disyembre 7. Nakatipon sang 
masobra 1,500 ka pirma halin sa 
nagkalain-lain nga mga 
komunidad sang mga 
mangunguma kag imol nga taga- 
syudad ang nasambit nga petisyon. 
Suno sa petisyon, ang lapnagon 
nga pagpamatay, harassment, kag 
pilit nga mga pagpa-surrender sa 
Negros ang hinimoan sang NTF- 
Elcac. 

Nakipagdayalogo man ang 
grupo sang Human Rights Advo- 
cates Negros (HRAN) kaupod ang 
mga lider sang KMP-Negros kay 
CHR Officer-in-Charge Vincent 
Parra sa CHR subregional office. 
Ginhangkat sang mga lider ang 
CHR nga magpatigayon sang 
independyente nga mga imbes- 
tigasyon tuhoy sa asud-asod nga 
mga pagpamatay sa Negros, 
kabahin na ang sini lamang nga 
pagpatay sa isa ka mangunguma 
sa Binalbagan. 


Itib-ong ang kinamatarung 
sang pumuluyo! 

Nag-caravan ang nagkalain- 
lain nga mga grupo halin sa norte 
kag sur nga bahin sang Negros 
pakadto sa Bacolod City sadtong 
Disyembre 10 agud ikomemorar 
ang ika-75 nga anibersaryo sang 
Pangkalibutanon nga Adlaw sang 
Tawhanon nga Kinamatarung. 

Ginpangunahan sang One 
Negros Ecumenical Council (ONE-C) 
kag HRAN ang isa ka protest 
procession nga may lima ka istas- 
yon nga nagrepresentar sa pa- 
numpa nga itib-ong ang hustisya, 
kalinong kag integridad sang gin- 
tuga. Ginkondenar nila ang de 
facto martial law sa Negros, ang 
nagkalain-lain nga mga paglapas 
sa tawhanon nga kinamatarung 
sa isla sa sulod sang isa ka tuig 
ni Ferdinand Marcos Jr. Ginpa- 
nawagan man ang pagdula sang 
NTF-Elcac kag ang pagbalik sang 
istoryahanay pangkalinong. 

Sadtong Disyembre 9, naghiwat 
sang human rights forum ang HRAN 
sa DOLE Building sa Bacolod City 
nga gintambungan sang nagkalain- 
lain nga mga sektor. JP 

300 estudyante, nag-walk out sa Cebu 


AGUD MAGPROTESTA KONTRA SA PAGBUHIN sa badyet sang mga 
pangpubliko nga unibersidad, pagtaas sa balayran sa mga pribado 
nga eskwelahan, pagpamigos sang estado, kag mga neoliberal nga 
palisiya idalum sa administrasyon Marcos, nag-walk out (ukon 
naggwa sa ila mga klase) sadtong Nobyembre 21 ang masobra 300 
ka estudyante halin sa nagkalain-lain nga mga unibersidad sa Cebu 
City kag nagtipon sila sa Fuente Osmeña Circle sa syudad. 

Ang mga estudyante naghalin sa University of the Philippines- 
Cebu, University of San Carlos, Cebu Normal University, South- 
western University, University of San Jose-Recoletos, kag Cebu Insti- 
tute of Technology-University. 

Nagpakigbahin man sa protesta ang iban pa nga mga sektor kag 
grupo kaangay sang mga manugbaligya sa Old Carbon Market kag 
mga drayber sang dyip nga nagpadayag man sang ila pagbato sa 
modernisasyon sang Carbon Market kag Jeepney Modernization 
Program nga nagapahug sa ila tagsa-tagsa nga mga palangabuhian. 

Samtang, gindakop ang mga miyembro sang Casia Matab-ang 
Residence Association (CAMARA), isa ka organisasyon sang mga 
imol nga taga-syudad, nga sanday Marjhun Amoroto, Belt Sasar, 
Julito Pedillon kag Crisanto Gabutan, upod si Howell Villacrucis, 
Secretary-General sang AMA Sugbo-KMU, Kei Galon, tsirman sang 
Anakbayan-Cebu, kag Deviemar Opo, miyembro sang Anakbayan 
Lapu-Lapu, sadtong Nobyembre 28 kag 29 nga may kaangtanan sa 
iligal nga demolisyon sa Sityo Casia, Brgy. Bangkal, Lapu-Lapu City 
sa Cebu. 

Ginareklamo sang mga residente ang gulpi lang nga pag-abot 
sang masobra 30 nga mga katapo sang Special Weapons and Tac- 
tics (PNP-SWAT), kag demolition team bisan wala sila nakabaton 
sang demolition order ukon notice to vacate. 

Suno sa CAMARA kag sa Nagkahiusang Kabus sa Lapu-Lapu 
(NAKALAP), naka-eksperyensya sang tuman nga troma ang mga 
bata, tigulang kag kababainhan sa pagpahalin sa ila, ilabi na sang 
ginsakit kag gintayaan sang kapulisan ang mga residente nga nag- 
kwestyon kag nagbalabag sa demolisyon. Matapos sang iligal nga 
demolisyon, 39 ka kabalayan ang nawasak. 

Bisan nakagwa na, nagapangatubang sa gihapon sang mga kaso 
nga Alarms and Scandals, kag Simple Disobedience ang mga iligal 
nga gindakop. Ginapanawagan subong ang pagbawi sang mga kaso 
batok sa ginatawag nga Bangkal7 kag pag-untat sa mga pag-atake 
sa mga imol nga taga-syudad kag mga tagpangapin sang tawhanon 
nga kinamatarung. fP 


Mga protesta sa 
HR Day sa Cebu 
kag Panay 


NAGHIWAT SANG PROTESTA 
ANG MGA progresibo nga grupo 
sa Panay kag Cebu sadtong 
Disyembre 10 para sa pagsukat 
sang ika-75 nga anibersaryo 
sang International Human 
Rights Day. 

Sa Cebu, ginpangulohan 
sang Karapatan Central Visayas 
kag BAYAN Central Visayas 
ang mobilisasyon sa Osmefa 
Boulevard, Cebu City. Sa Panay, 
nagtipon sa atubang sang 
Iloilo Provincial Capitol, Iloilo 
kag sa atubang sang Roxas 
City Cathedral, Roxas City, 
Capiz ang mga nagkalain-lain 
nga grupo lakip na ang mga 
tawong simbahan. 

Gindemanda nila ang hus- 
tisya para sa mga mangu- 
nguma nga ginpamatay idalom 
sa rehimen US-Marcos-Duterte 
lakip na ang iban pa nga mga 
biktima sang bayolasyon sang 
tawhanon nga kinamatarung 
kag internasyunal nga makitaw- 
hanon nga laye, kag pagbasura 
sang Anti-Terror Law. Lakip 
sang ila ginasinggitan amo ang 
matuod nga reporma sang duta 
kag ang paghatag sang sub- 
sidyo sa mga mangunguma, 
pagtib-ong sang kinamatarung 
kag kaayuhan sang mga estud- 
yante, ang indi pag-phaseout 
sang mga tradisyonal nga dyip, 
pagpanubo sang presyo sang 
balaklon kag iban pa. 

Ginpanawagan man nila 
ang pagbalik sang istoryahanay 
pangkalinong sa tunga sang 
GRP kag NDFP agud mahatagan 
sang kasulbaran ang ugat ka- 
bangdanan sang armado nga 
konplikto. AP 

Buhi nga pagpamatuod sa kawad-on sang hustisya 


Kahimtangan kag paghimakas sang mga poldets sa Negros 


SADTONG DISYEMBRE 10--SA 
IKA-75 nga pagsukat sa Inter- 
nasyunal nga Adlaw sa Tawhanon 
nga Kinamatarung--naglunsar ang 
100 ka mga detenidong pulitikal 
(ukon poldets) sa Negros sang lain 
na man nga 24-oras nga pag- 
puasa. Amo ini ang ikatatlo nila 
nga bug-os isla nga kolektibong 
aksyon sining tuig 2023. Porma 
ini sa ila nga pagsuporta sa bag-o 
lang nabantog nga liwat nga 
pagbukas sang estoryahanay pang- 
kalinong sa tunga sang gobyerno 
nga nagbase-sa-Manila kag sa 
gobyerno nga nagbase-sa-kabuki- 
ran nga gintiglawas sa rebolusyo- 
naryo nga NDF. Pagduso man ini 
sa panawagan sa nagkalain-lain 
nga mga organisasyon sang taw- 
hanon nga kinamatarung kag grupo 
sa Simbahan nga paggwaon na 
ang tanan nga mga poldets sa 
pungsod. 

Sa subong, may ara lapit sa 
800 ka poldets sa bilog Pilipinas, 
sa diin 1796 ukon 134 ang natang- 
gong sa nagkalain-lain nga mga 
prisohan sa isla sang Negros. 
Wala pa nalakip ang pila pa ka 
mga Negrosanon nga mga pol- 
det nga nabilanggo sa Metro 
Manila, Leyte, Cebu kag Bohol. 
Yara 72 ka poldets sa Negros 
Occidental, samtang 62 ang ara 
sa Negros Oriental. Sa sini, indi 
magnubo sa 22 ang mga 
kababainhan. 

Kaangay sa iban nga mga 
rehiyon sa pungsod, mayorya sa 
mga poldets sa Negros mga ligal 
nga aktibista ukon sakop sa mga 
hayag nga organisasyon sa mangu- 
nguma kag mamumugon, mamu- 
mugon sa katubhan, pamantan- 
on, kababainhan kag iban pa nga 
sektor nga ginhingabot sa reak- 
syonaryo nga gobyerno tungod 
sa ila nga pursigido nga aktibismo 
sa kadalanan, pag-organisa sa 


mga komunidad sa kaumhan kag 
kasyudaran, ukon simple nga pag- 
pakigbahin sa ligal demokratiko 
nga kahublagan. 

Luwas sa ila, may ara man 
mga poldets nga gindakop tungod 
ginadudahan nga mga lider ukon 
miyembro sang mga rebolusyo- 
naryong likom nga grupo sang 
CPP kag NDF, ukon gin-alegar nga 
mga kadre kag hangaway sang 
armado nga grupo sang NPA. 

Ang mga poldet buhi kag indi- 
mapanginwala nga pagpamatuod 
sa kawad-on sang hustisya, kahil- 
wayan kag demokrasya sa sos- 
yedad Pilipino. Gintuga, gingamit 
kag dugang pa nga ginpabakud 
ang mga mapiguson nga balaud, 
ang reaksyonaryo nga korte, ang 
mga ahensya kag bilangguan, kag 
ang mersenaryo nga AFP kag 
PNP, agud lagson, halitan kag 
silotan ang nagapamatok sa 
nagalala nga makasahi nga pag- 
pahimulos kag pagpamigos sang 
mga dalagku nga kumprador- 
burgesya kag agalon mayduta. 
Ilabi na subong--sining panahon 
sang NTF-Elcac--lubos nga pasis- 
mo ang sabat sang reaksyonaryong 
estado sa tunga sang padayon 
nga protesta kag rebolusyon sa 
aton katilingban. 

Ang una nga mga adlaw sa 
pagkadakop kag pagkapriso sa 
mga poldet--sa diin ang masami 
nga naga-uyat sa ila amo pa ang 
Army kag PNP--amo ang panahon 
nga hayag kag bug-os nga gina- 
tapak-tapakan ang madamu sa 
ila mga tawhanon nga kinama- 
tarung. Wala sila ginbasahan 
sang ila "Miranda rights," ukon 
sa mga sandigan nila nga kina- 
matarung nga maghipos, ilabi pa 
nga ginagamit batok sa ila ang 
tanan nga ila ginahambal, kag 
sa kinamatarung nila nga magpa- 
bulig sa abogado nga ila ginpili, 


kag sa ila mga hinigugma sa ka- 
buhi. Ginapaidalum sila sa mga 
interogasyon nga may tinutuyo sa 
pagkuha sang mga impormasyon 
nga nagaduso sa ila kaugalingon 
kag sa ila mga kaupod, pamilya 
kag kaabyanan. Ginahimo ini paagi 
sa ginatawag nga soft tactics 
(ukon pagbuyok) kag mas grabe 
pa, sa hard tactics (ukon pag- 
gamit sang tortyur). 

Matapos ang kinaandan nga 
pamaagi sang kaaway sa pag- 
tanum gilayon sang ginhimu- 
himo nga "ebidensya" batok sa 
mga poldet (kaangay sa mga 
armas kag granada), masami 
magsunod gilayon ang paggamit 
sang kaaway sa ginatawag nga 
soft tactics. Lakip sini ang pag- 
papati nga indi sila kasuhan 
bisan pa sa kuno mga ebidensya 
nga nakuha halin sa ila, kon 
lubos nga magsunod sa kasu- 
guan sang kaaway. Dayon, ang 
pagtanyag kanila sang kwarta, 
palangabuhian kag scholarship, 
agud mapahapos kuno ang ila 
nga pagbalik sa "sabakan sang 
laye." May ara pa kuno mabaton 
nila nga padya kon magbulig sila 
sa "pagnyutralisa" (buot silingon, 
ang pagpabaliskad, pagpadakop 
ukon pagpatiro-patay) sa mga 
ligal nga aktibista kag armado 
nga rebolusyonaryo nga ginapa- 
ngita sang reaksyonaryong es- 
tado. Diri, klaro nga ginagamit 
sang kaaway ang burgis nga 
pamaagi--ang pagkamakinauga- 
lingon kag pagka-indibidwalista 
--batok sa mga aktibista kag 
rebolusyonaryo, agud biyaan ang 
ila ginsumpaan nga pag-alagad 
sa katawhan, kabuhi man ang 
ihalad. 

Kag yara ang ginatawag nga 
hard tactics, ilabi na kon bisan 

pa sa mga pagbuyok, indi sa gi- 
hapon magpatiplang ang mga 
poldet sa mga Army kag PNP 
nga nagdakop sa ila. 

Sa sini nga mga tion, naka- 
eksperyensya ang mga poldet sa 
nagkalain-lain nga porma sang 
pisikal nga tortyur. May ara gin- 
pahiran ang guya kag iban pa 
nga bahin sang lawas sang gin- 
pusa nga katumbal. May ara 
ginbutangan sang bala ang ulot 
sang mga tudlo, antes ginkumos 
ang kamot. May ara ginkastigo, 
ginpaantus man sang pila ka 
beses nga pagkuryente sa iya 
mga tiil samtang ginbaklid. May 
ara gintabonan sang bayo ang 
ulo samtang pasulit-sulit nga 
ginbubuan sang tubig ang guya, 
nga pareho sang ginalumsan. 
May ara ginaputos sang plastik 
ang bilog ulo, tubtub ini magkapa- 
kapa kag indi na makaginhawa. 
Ang kalabanan--lakip ang mga 
kababainhan--naka-esperyensya 
man sang mga tampa, sumbag, 
sipa, pag-buttstroke kag iban pa 
nga pagpang-abuso. 

Ginkumbina ini sa paggamit 
sang sikolohikal nga tortyur, ukon 
mga pagpangkugmat kag pag- 
pamahog. Ang mas grabe pa sini 
amo ang pagpamahog nga nga i- 


missing sila, kaangay sa ginhimo 
sang kaaway sa ila ni Iver Larit 
kag Lyngrace Marturillas kag mga 
pareho sa ila nga wala na mabal- 
an kon diin na subong. Kag ini 
nga mga pagpanghadlok, ginahimo 
indi lang sa ila mga gindakop, 
kundi sa ila man mga pamilya, 
kaupod, mga masa kag kaabyanan. 
Sa amo sini nga mga kahimtang, 
matakos ang kinutuban sa ka- 
handaan sang mga aktibista kag 
rebolusyonaryo sa ila pag-alagad 
sa ginapigos nga katawhan. 

Ini nga mga porma sa 
pamintas, indi-makitawhanon ukon 
makahuluya nga pagtratar sa 
mga poldet kaangay lang nga 
ginsilotan na sila bisan wala pa 
mapirmi kon sakto ang pagpa- 
saka sa ila sang kaso kag pag- 
priso. Ginahimo ini bisan wala pa 
sila makaagi sa reaksyonaryong 
proseso sa hustisya kag mabista 
sa reaksyonaryo nga korte. 

Dugang pa, ginalapas sang 
mersenaryong AFP kag PNP ang 
ila mismo kaugalingon nga regu- 
lasyon tuhoy sa mga konstitus- 
yonal nga kinamatarung sang 
tanan nga pumuluyo (nga yara 
sa Sandigan nga Laye sang 
reaksyonaryong estado), kag sa 
mga kinamatarung man nga sta- 
tutory (ukon suno sa partikular 
nga mga laye idalum sa reaksyo- 


naryong sistema sang hustisya, 
pareho sa Republic Act 7438 
ukon Laye Kaangot sa Pila ka Kina- 
matarung sang mga Gindakop). 
Mas grabe pa, wala ini nag- 
sunod sa tawhanon nga kinama- 
tarung nga amo ang mabakud 
nga sulundan sa pagluntad sang 
moderno nga mga pungsod sa 
kalibutan (ukon mga kinamatarung 
nga napagkit sa 1948 Universal 
Declaration of Human Rights 
kag iban pa nga mga pagsu- 
lundan sang United Nations). 
Naglapas ini sa internasyonal nga 
makitawhanon nga laye (ukon 
international humanitarian law), 
nga nagplastar sa mga kinama- 
tarung kag katungdanan sang 
mga armado nga pwersa kag 
sibilyan suno sa 1949 Geneva 
Conventions, nga nagkilala sa mga 
gindakop nga mga hangaway 
kag hors de combat bilang mga 
prisoner of war. Naglapas man 
ini sa mga importante nga kasug- 
tanan nga produkto sang istor- 
yahanay pangkalinong, kaangay 
sa 1998 GRP-NDFP Compre- 
hensive Agreement on Respect for 
Human Rights and International 
Humanitarian Law (CARHRIHL). 


(Sa masunod nga isyu-- 
kahimtangan sang mga poldet 
samtang ginbilanggo) 

5 Pulang Saludo! 


Mga isganan nga rebolusyonaryong martir 
sang Central Negros 


GINADUMDOM NATON SA SINI NGA artikulo ang namartir nga mga Pulang hangaway halin sa Leonardo 
Panaligan Command-New People's Army Central Negros Guerrilla Front (LPC-NPA). Nagdaku sa re- 
bolusyonaryo nga pamilya, mas ginpaisa nila ang ila kamuklatan paagi sa pagpakigbahin sa armado nga 
paghimakas. Lubos tagipusuon nga ginbaton ang hangkat sa pag-alagad sa masa nga ginapigos kag gi- 


nahimuslan tubtob sa ila katapusan nga ginhawa. 


Ka Max 

Nabun-ag si Ka Max (Marlo Albino) sa Sityo 
Tuko, Brgy. Trinidad, Guihulngan City, Negros 
Oriental sadtong 1981. Ikaapat siya nga anak kag 
bugtong nga lalaki sa pito ka mag-ulutod. 
Naghalin siya sa rebolusyonaryo nga pamilya sa 
sahi nga nahanunga sa nahanunga nga mangu- 
nguma. Grade 2 ang natapos niya apang bisan pa 
man, nagpaninguha siya nga makabalo magsulat 
kag magbasa. 

Mabuot, hipuson kag mapisan si Ka Max. Res- 
ponsable sa balay kag imbolbado sa produksyon 
sa uma. Sa tion sang Oplan Sauron sadtong 
Disyembre 2018, isa siya sa gin-initan sa mga 
tropa sang 62nd IB. Bangud ini, nagdesisyon siya 
nga magpatapo sa NPA. 

Aktibo si Ka Max sa mga rebolusyonaryong 
hilikuton. Palangga siya sa masa kag sa mga 
kaupod. Sakop siya sa Komiteng Tigpatuman sa 
Party Branch (KTPB) kag nagserbi nga medikal 
opiser sang iskwad. 

Wala nagbuhi sang iya armas si Ka Max sa 
pag-atubang sa pasistang 62nd IB sa engkwentro 
sadtong Oktubre 29, 2022 sa Sityo Elijan, Brgy. 
Buenavista, Guihulngan City, tubtob nga nangin 
martir sa edad nga 42 anyos. 


Ka Miguel 

Tumandok si Ka Miguel (Anthony Curson), 22 
anyos, sa Sityo Natuling, Brgy. Budlasan, Canlaon 
City, Negros Oriental. Pinalangga nga anak sang 
pamilya nga imol nga mangunguma. Mapisan siya 
nga nagapartisipar sa produksyon. Kon wala sang 
klase, nag-obra man para makabulig sa pamilya. 

Nangin katapo sang Kabataang Makabayan (KM) 
si Ka Miguel sadtong 2016 kag aktibo sa mga 
hilikuton nga pag-organisa kag kultural sa ila baryo. 
Isa man siya nga biktima sang redtagging sa panahon 
sang Oplan Sauron sadtong Disyembre 2018. 

Tuig 2020, nagdesisyon si Ka Miguel nga mag- 
pultaym sa NPA. Maukod siya sa mga pagtuon 


kag wala sang pangduha-duha nga nagpatapo sa 
Partido. Nagserbi nga Food and Logistics Officer 
(FLO) kag may panahon nga medikal opiser sa 
platoon expansion unit. 

Samtang naka-medical leave si Ka Miguel 
bangud sa deperensya sa kidney, brutal siya nga 
gintiro-patay sang mga katapo sang 62nd IB sa 
Sityo Malatanglad, Brgy. Budlasan, Canlaon City 
sadtong Abril 28. 


Ka Kris kag Ka Marnie 

Si Ka Kris (Cristito Nelles Jr.), 25 anyos, 
nabun-ag sadtong Disyembre 4, 1997 sa Sityo 
Amumuyong, Brgy. Trinidad, Guihulngan City. 
Ikatatlo siya sa 13 ka mag-ulutod. Naghalin sa sahi 
nga mataas nga nahanunga nga mangunguma. 
Impluwensyado ang pamilya ni Ka Cris sa rebo- 
lusyonaryo nga kahublagan. 

Grade 9 ang naabot nga edukasyon ni Ka Kris 
sa burges nga buluthuan. Nag-untat sa pagtuon 
bangud gusto niya nga magpasakop sang NPA. 
Matapos ang tatlo ka bulan nga integrasyon sang 
NPA, nagkomit siya nga magpultaym sadtong 
Setyembre 2017. 

Tuig 2018 nangin katapo sang komite sa larangan 
(KL). Nagserbi siya bilang political instructor sa 
platun. May panahon man nga nagatindog nga 
platun kumander. Maayo sa linyang masa si Ka 
Kris kabangdanan nga malapit sa iya ang mga 
kaupod kag masa. 

Natawo si Ka Marnie (Rolly Benero), 22 anyos, 
sadtong Enero 15, 2001 sa Sityo Columbia, Brgy. 
Trinidad, Guihulngan City. Bugtong siya nga lalaki 
kag ikaapat sa lima ka mag-ulutod. Naghalin sa 
sahi nga imol nga mangunguma kag nagdaku siya 
sa isa ka rebolusyonaryo nga pamilya. 

Tuig 2018 labi pa nga nagbaskog ang 
kahublagan pamatan-on kag kultural. Nangin 
katapo sang KM sa ila lugar. Bangud wala siya 

naka-eskwela, ginpakamaayo niya nga magpatapo 
sa NPA para sugpunan ang paghimakas sadto 
sang iya mga ginikanan. 

Padayon siya nga nagtuon sang mga rebolusyo- 
naryong prinsipyo kag gin-aplikar sa aktwal nga 
sitwasyon. Nangin maayo siya sa militar nga aspeto 
kag gintalana bilang iskwad lider. Nangin katapo 
sang KL sadtong 2021 kag liwat nga gintalana sa 
expansion area. Dako ang iya nga amot sa integ- 
radong hilikuton sang prenteng gerilya. 

Na-martir si Ka Kris kag Ka Marnie sa engkwentro 
sa tunga sang LPC-NPA kag sa mga katapo sang 
16th Scout Ranger Company sadtong Mayo 20, sa 
Sityo Amumuyong, Brgy. Trinidad, Guihulngan City. 


Ka Ryan kag Ka Dagger 

Halin sa imol nga mangunguma si Ka Ryan 
(Julwar Lobiano), 19 anyos. Nabun-ag siya 
sadtong Hunyo 4, 2004 sa Brgy. Sandayao, 
Guihulngan City kag ikaanum sa siyam ka mag- 
ulutod. Sa bata pa nga edad, nagbulig na siya sa 
produksyon matapos napatay ang iya amay. Grade 
2 ang iya natapos sa pag-eskwela. Hiposon, 
mabuot kag palakadlaw ang iya kinaiya. 

Impluwensyado sa rebolusyonaryo nga kahub- 
lagan ang pamilya ni Ka Ryan. Myembro siya sang 
KM kag nagbulig sa pag-oorganisa sa mga pama- 
tan-on kag mga mangunguma sa ila lugar. 

Nagdesisyon si Ka Ryan nga mag-pultaym sa 
NPA sadtong Agosto 2022. Maukod nga nagatungod 
sa iya tahas nga gintalana sang Partido. Nangin 
katimbang nga FLO sa iskwad. Malapit man siya sa 
mga kaupod kag masa. 


Si Ka Dagger (Alvin Bayno), 19 anyos, nabun- 
ag sa Sityo Caliban, Brgy. Banog-banog, Isabela, 
Negros Occidental sadtong Abril 28, 2004 kag 
ikatatlo sa walo ka mag-ulutod. Naghalin sa sahi 
nga imol nga mangunguma. 

Grade 7 ang naabot niya sa burges nga 
eskwelahan. Nangin construction worker sa Ba- 
colod City sa menor nga edad apang bangud sa 
kanubo sang sweldo, nagbalik siya sa ila lugar kag 
nanguma. 

Masami malab-ot sang NPA ang ila lugar halin 
pa sadto tubtob subong kag dira siya naangotan 
sang rebolusyonaryo nga kahublagan. Nagpatapo 
siya sa NPA sadtong Pebrero sa sini nga tuig kag 
nangin kandidatong katapo sang Partido. Mabuot 
kag mapisan nga kaupod si Ka Dagger. Wala 
nagapang-alang-alang sa trabaho kag tahas. 

Nangin kaswalidad sila Ka Ryan kag Ka Dag- 
ger sa natabo nga engkwentro sadtong Mayo 20 
sa tunga sang LPC-NPA kag (62nd IB sa Sityo 
Napiluan, Brgy. Quintin Remo, Moises Padilla, 
Negros Occidental. Sa ikatatlo nga hugna sang 
inaway na-martir si Ka Ryan samtang gintiwasan 
sa mga tropa sang 62nd IB ang pilason nga si Ka 
Dagger. 


Ka Bryan 

Halin sa imol nga mangunguma si Ka Bryan 
(Marvic Ebarle). Natawo sa Sityo Bungao, Brgy. 
Trinidad, Guihulngan City kag nakatapos sa ele- 
mentarya. Ginpadako si Ka Bryan sang iya mga 
ginikanan sa pagpalangga. 

Napanday ang pamilya ni Ka Bryan sa rebo- 
lusyonaryo nga kahublagan ilabi na sa panahon sa 
kontra-pyudal nga paghimakas batok sa des- 
potikong agalon mayduta sa ila lugar sadtong 
2005. Nagpasakop siya sa KM kag tuig 2002 sang 
nagdesisyon nga mag-pultaym sa NPA. Para sa 
iya, indi masusteni ang naabot nga mga kadalag- 
an sa pagpangapin sang duta upod sa masa kon 
wala ang Partido kag NPA nga magapamuno sa 
bug-os nga rebolusyonaryong hanay. 

Seryoso, palatuon kag maalam si Ka Bryan. 
Maayo siya sa hilikuton medikal, Kultural kag 
maayo sa linyang masa. Rason nga palangga siya 
sang mga masa. Nangin tim-lider, iskwad lider kag 
responsableng opisyal sang platun gerilya. 

Naka-medical leave si Ka Bryan sang hungod 
nga ginpatay sa mga tropa sang 62nd IB sang 
gulpi nga ginpaarakan upod ang isa ka mangu- 
nguma samtang nagabantay sila sang motor nga 
masakyan sa Sityo Balunggay, Brgy. Montilla, 
Moises Padilla sadtong Hulyo 20. fP 

Ano ang ulcer? 


J; Laygay Medikal 


ANG ULCER AMO ANG KALABANAN nga sakit sang tawo tungod sa indi sakto nga pagkaon ukon indi 
sakto nga oras sa kaon. Kon wala sang unod ang tiyan, wala sang galingon ang stomago. Ang stomago 
amo ang responsable sa paggaling o pagtunaw sa mga pagkaon nga gasulod sa tiyan. Wala ini untat sa 
pag-ubra, sige-sige ang iya paggaling. Tungod kay wala man sang ginatunaw ang tiyan, amat-amat nga 


ginabag-id sa stomago ang gamay nga tinae asta nga mapilasan. 
Ang ini nga sakit kinahanglan nga mabulong sa timprano para indi maglala kag para malikawan 


ang cancer sa stomago. 


Kabangdanan sang ulcer 

Pirme nga mapasaran sang kaon; sobra manigarilyo; 
sobra painumon sang ilimnon nga makahulubog, 
kape, juice kag softdrinks; pagkaon sang aslum; 
pagkaon sang mga junk food kag mantikaon nga 
pagkaon; grabe patimplahon sang bitsin, sobra 
nga tensyon kag iban pa. 


Mga sintomas 

° sakit ang sulok-sulok, pirme gasul-ab ang tiyan 
ilabi na kon napasaran sang kaon 

e kon kis-a sakit ang ulo, pirme galuod ang sulok- 
sulok 

- magsuka sang laway, sige pangdug-ab sang 
aslom, dugay-dugay ra ginagutom 

e kon lala na, may dugo nga upod sa pagpamus-on 
ukon pagsuka 


Pamaagi sa pag-atipan 

°- pakaunon sang lugaw ilabi na kon gaatake ang 
sakit 

°. painumon sang lunok sang tinig-ang 

e dugay-dugay pakan-on ilabi na kon ginagutom 
e Mas maayo tagdyutay lang ang kaunon para indi 
magulpihan ang tiyan 

- mas maayo, lima ukon anum ka beses nga 
ginagmay nga kaon imbes nga tatlo ka beses nga 
madamu ang ginakaon 

e painomon sang tubig (walo tubtob 12 ka baso 
kada adlaw) 

: likawan nga magkaon sang sobra ka init ukon 
sobra ka bugnaw nga pagkaon 


Pamaagi sang pagbulong 

Herbal: hugasan sang maayo antis gamiton 

e Dulaw - magkuha sang preska nga unod sang 
dulaw. Bayuhon ukon lidgiron, kag ipainom ang 
duga. Pwede ang dulaw himuon nga powder. 
Ibutang sa init nga tubig ukon kan-on diretso ang 
isa ka kutsara nga powder. 


: Hilaw nga turdan nga saging - kiharon sang nipis 
kag ibulad sa init. Kon mala na, bayuhon asta nga 
ma-powder. Magbutang sang isa ukon duha ka 
kutsara nga powder sa init nga tubig kag inumon. 

° Alibhon - magkuha bisan diin nga parte sa lawas 
sang alibhon. Lagaon sulod sang 15 minutos. Mag- 
inom sang isa ka baso, tatlo ka beses sa isa ka 
adlaw. 


Western nga bulong ukon tableta - mag-inom sang 
antacid sa wala pa ukon matapos magkaon. Mag- 
inom kon ginkinahanglan. Para sa mas maisog nga 
bulong, ikonsulta sa doktor. 


Pwede man ikombinar ang acupuncture: 
Pericardium 6, Liver 3, Gall Blader 34, 
Large Intestine 4 kag 11, Stomach 36 kag 
immune system fP 


